Roberts Bluķis

Roberts Bluķis (dzimis  Rīgā, miris ) bija latviešu hokejists, uzbrucējs. Savas karjeras laikā Bluķis aizvadīja 32 spēles Latvijas hokeja izlases rindās, kā arī kļuva par četrkārtēju Latvijas čempionu hokejā, pēc Otrā pasaules kara vairākas sezonas aizvadīja arī Rietumvācijā.

 Biogrāfija 
Bluķis absolvējis Rīgas Valsts tehnikumu un Latvijas Universitātes inženierzinātņu fakultāti. Pēc Otrā pasaules kara vairākus gadus nodzīvojis Augsburgā, taču 1949. gadā pārcēlies uz dzīvi ASV. Tur strādājis par inženieri armijas civildienestā un dažādos privātos uzņēmumos.

Spēlējis arī basketbolu un rokasbumbu. 1935. un 1937. gadā Latvijas izlases sastāvā kļuvis par vispasaules studentu spēļu uzvarētāju basketbolā. Par Latvijas čempionu kļuvis trīsreiz.

 Hokejista karjera 
1931.—32. gada sezonu aizvadījis Latvijas hokeja līgas klubā Rīgas US, tad sezonu aizvadījis ASK Rīga sastāvā, bet vēlāk atgriezies US, 1937. un 1940. gadā izcīnot Latvijas čempiona titulu. 1940.—41. gada sezonu aizvadīja Rīgas "Dinamo" rindās, kļūstot par Latvijas PSR čempionu, vēlāk divas sezonas spēlējis US sastāvā, tās sastāvā kļūstot jau par četrkārtēju Latvijas čempionu.

No 1946. līdz 1949. gadam kopā ar vēl virkni latviešu hokejistu spēlējis Rietumvācijas klubā HK Augsburga, tā rindās kļūstot par Dienvidvācijas čempionu, tad sezonu aizvadījis Manitobas līgā ASV.

 Statistika Latvijas izlasē 
 Gads  Izlase  Turnīrs               1933 Latvija PČ  0     1935 Latvija PČ  1      1936 Latvija OS 3 0     1938 Latvija PČ  0 2 2   1939 Latvija PČ  3    

Kopā Pasaules čempionātos laukumā devies 17 spēlēs.

 Ārējās saites 

Sergeja Žoltoka fonda profils
LOK profils 

Kategorija:1913. gadā dzimušie
Kategorija:Rīgā dzimušie
Kategorija:1998. gadā mirušie
Kategorija:Latvijas hokejisti
Kategorija:Latvijas basketbolisti
Kategorija:Rīgas US spēlētāji
Kategorija:ASK Rīgas spēlētāji
Kategorija:Rīgas "Dinamo" spēlētāji
Kategorija:Hokejisti 1936. gada ziemas olimpiskajās spēlēs
Kategorija:Trimdas latvieši
Kategorija:Latvijas čempioni hokejā